OpenLLM-France/wikimedia huggingface dataset:
# Deanna Durbin

Deanna Durbin (Winnipeg, 4 de desembre de 1921 - Neauphle-le-Château, França, 17 d'abril de 2013) va ser una actriu i cantant canadenca, que va aparèixer a pel·lícules musicals en els anys 1930 i 1940. Amb la destresa tècnica i el ventall d'una legítima soprano lírica, cantà tots els estils, des dels estàndards populars fins a les àries d'òpera.

## Biografia

Filla de James Allen Durbin i Ada Read, els seus pares es traslladaren al sud de Califòrnia quan era petita. Durbin va fer la seva primera aparició en el cinema el 1936 amb Judy Garland a Every Sunday (Tots els diumenges), i, posteriorment, va signar un contracte amb Universal Studios. El seu èxit com la filla adolescent ideal en pel·lícules com Three Smart Girls (1936) va significar haver salvat la productora de la fallida i el 1938, Durbin va ser guardonada amb l'Oscar Juvenil de l'Acadèmia.
Mentre que els seus fans s'hi van mantenir fidels en entrar a l'edat adulta, Durbin es va mostrar descontenta amb els papers que li assignaven i va intentar interpretar un estil més femení i sofisticat, però la pel·lícula de cinema negre Christmas Holiday (1944) i la novel·la policíaca Lady on a Train (1945) no van ser tan ben rebudes com ho havien estat les seves comèdies musicals. La seva insatisfacció amb Hollywood va portar a la seva sortida anticipada del focus d'atenció i la seva retirada de l'actuació i el cant el 1949.
Durbin fou productora de pel·lícules, es va casar amb el director Charles Henri David el 1950 i després del seu matrimoni es va traslladar a una granja als afores de París, retirant-se de la vida pública fins a la seva mort.

## Filmografia

* Every Sunday (1936)
* Three Smart Girls (1936)
* One Hundred Men and a Girl (1937)
* Mad About Music (1938)
* That Certain Age (1938)
* Three Smart Girls Grow Up (1939)
* First love (1939)
* Spring Parade (1940)
* It's A Date (1940)
* Nice Girl? (1941)
* It Started with Eve (1941)
* Hers To Hold (1943)
* His Butler's Sister (1943)
* The Amazing Mrs. Holliday (1943)
* Can't Help Singing (1944)
* Christmas Holiday (1944)
* Lady on the Train (1945)
* Because Of Him (1946)
* I'll Be Yours (1947)
* Something In The Wind (1947)
* For The Love Of Mary (1948)
* Up in Central Park (1948)

## Referències

* ↑ Date of death of Edna David per Social Security Death Index, search.ancestrylibrary.com; accessed April 11, 2018.
* ↑ «DAVID, EDNA A. thru DAVID, EDWARD». Arxivat de l'original el 2019-10-11. [Consulta: 12 juny 2022].
* ↑ «Deanna Durbin» (en castellà). Decine21. [Consulta: 2 març 2023].
* ↑ «Deanna Durbin» (en castellà). La Vanguardia, 24-10-2022. [Consulta: 2 març 2023].
* ↑ Sparks, Karen. «Deanna Durbin» (en anglès). Encyclopaedia Britannica. [Consulta: 20 abril 2020].
* ↑ «The 11th Academy Awards | 1939» (en anglès). Oscars.org | Academy of Motion Picture Arts and Sciences. [Consulta: 18 febrer 2024].
* ↑ Freedland, Michael «Deanna Durbin obituary» (en anglès). The Guardian, 01-05-2013. ISSN: 0261-3077.

## Enllaços externs

* Fotografies
# Mifsud

Mifsud és el nom dels següents personatges:
* Àngel Mifsud i Ciscar (Tavernes de la Valldigna, 1954 – Menorca, 2012), poeta, lingüista i professor valencià
* Immanuel Mifsud (1967, Paola, Malta), escriptor de poesia i prosa
* Ugo Mifsud Bonnici (Cospicua, 1932), president de Malta entre el 1994 i el 1999
# Bill Mantlo

Bill Mantlo és un ex guioniste de còmics novaiorqués que treballà per a Marvel Comics durant la dècada de 1970 i 1980 en títols com ROM: Spaceknight, Micronauts, Alpha Flight o Cloak and Dagger.
Àvid lector durant la infància, Mantlo treballava en les oficines de Marvel quan s'oferí voluntari per a escriure un guió urgent d'una història que no havien lliurat a temps: d'ençà, fon conegut com «el rei dels fill-in» per la seua capacitat per a guionitzar capítols en més de huit sèries mensuals.
Després de renyir amb l'editor Jim Shooter, el 1988 escrigué la minisèrie Invasion per a DC Comics; més tard es llicencià en dret i exercí d'advocat d'ofici al Bronx fins que un traumatisme cranioencefàlic l'obligà a retirar-se: l'any 1992, mentre patinava pel carrer fon atropellat per un cotxe, el conductor del qual pegà a fugir, i li provocà un dany cerebral adquirit; d'ençà, Mantlo viu postrat i necessita atenció permanent, de la qual cosa s'encarrega son germà Michael.
Pel seu seixanta-quatre natalici, Mantlo va rebre una espasa gegant de fusta amb dedicatòries i dibuixos de seixanta-cinc companys de professió, entre els quals Adam Kubert, George Pérez, Herb Trimpe, Kevin Eastman, Mark Bagley, Rob Liefeld, Steve Epting o Todd McFarlane. Com a cocreador del personatge Rocket Raccoon, Marvel li oferí a Mantlo una preestrena privada de la pel·lícula dels Guardians of the Galaxy; després de l'estrena de la segona part, gràcies al cobrament dels drets i les donacions anònimes, son germà pogué traure'l de la residència i obrar-li una casa al costat de la seua.

## Referències

* ↑ Greg Pak «Love Rocket Raccoon? Please consider donating to writer Bill Mantlo’s ongoing care!» (en anglés). Greg Pak, 14-08-2013 [Consulta: 31 març 2017].
* 1 2 Mike Mantlo. «How Rocket Raccoon Rescued My Brother, Famed Marvel Writer Bill Mantlo (Guest Column)» (en anglés). The Hollywood Reporter, 04-05-2017. [Consulta: 8 maig 2017].
* ↑ Marcos Martín, Sergio Aguirre «Rom y los Caballeros del Espacio de Galador» (en castellà). Zona Negativa, 19-11-2013 [Consulta: 1r abril 2017].
* ↑ Ed Mazza «Bill Mantlo, Rocket Raccoon Co-Creator, Gets Private ‘Guardians' Screening In Care Facility» (en anglés). The Huffington Post, 05-08-2014 [Consulta: 31 març 2017].
* ↑ «Bill Mantlo’s Birthday Gift From The Comic Book Community» (en anglés). Bleeding Cool, 17-11-2015 [Consulta: 1r abril 2017].
* ↑ «Bill Mantlo, Co-Creator Of Rocket Raccoon, Gets A Private Viewing Of Guardians Of The Galaxy, Courtesy Of Marvel» (en anglés). Bleeding Cool, Rich Johnston [Consulta: 31 març 2017].
# Escipió Nasica

Escipió Nasica és el nom dels següents personatges:
* Publi Corneli Escipió Nasica (cònsol 191 aC)
* Publi Corneli Escipió Nasica (cònsol 111 aC)
* Publi Corneli Escipió Nasica Corculum, fill de Corneli Escipió Nàsica (cònsol romà el 111 aC)
* Publi Corneli Escipió Nasica Serapió, fill de Publi Corneli Escipió Nasica Corculum
* Publi Corneli Escipió Nasica (pretor), pretor el 94 aC
# Frente Andaluz de Liberación

El Frente Andaluz de Liberación (FAL) fou un partit polític independentista andalús. Fou fundat el 1989 per sectors procedents de la Yama'a Islámica de Al-Andalus i independents. La FAL pretenia recuperar la cultura àrab i islàmica de l'Àndalus medieval. El seu símbol era l'estrella de vuit puntes. El 1990 fou un dels partits fundadors de Nación Andaluza.

## Eleccions

* Eleccions Autonòmiques d'Andalusia 1990: 1.633 vots (0,06%)
# Genetli

Genetli (en llatí Genethlius, en grec Γενέθλιος) va ser un retòric grec nascut a Patres (Patrae), a Palestina, que va viure entre el regnat de Filip l'àrab i Constantí I el Gran.
Va ser deixeble de Mucià i Agapet i va ensenyar retòrica a Atenes on va morir amb només 28 anys. Era rival i enemic de Cal·línic. Al Suides es mencionen algunes de les seves obres, declamacions, panegírics i comentaris sobre Demòstenes, però no s'han conservat.

## Referències

* ↑ [https://quod.lib.umich.edu/m/moa/acl3129.0002.001/251?rgn=pages;view=image;q1=GenethliusSmith,+William+(ed.).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 241. ]
# Harpster

Harpster és una població dels Estats Units a l'estat d'Ohio. Segons el cens del 2000 tenia 203 habitants.

## Demografia

Segons el cens del 2000, Harpster tenia 203 habitants, 85 habitatges, i 61 famílies. La densitat de població era de 40,2 habitants per km².
Dels 85 habitatges en un 28,2% hi vivien nens de menys de 18 anys, en un 62,4% hi vivien parelles casades, en un 8,2% dones solteres, i en un 27,1% no eren unitats familiars. En el 22,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,77.
Per edats la població es repartia de la següent manera: un 23,2% tenia menys de 18 anys, un 5,4% entre 18 i 24, un 22,2% entre 25 i 44, un 28,6% de 45 a 60 i un 20,7% 65 anys o més.
L'edat mediana era de 44 anys. Per cada 100 dones de 18 o més anys hi havia 100 homes.
La renda mediana per habitatge era de 35.556 $ i la renda mediana per família de 35.833 $. Els homes tenien una renda mediana de 29.000 $ mentre que les dones 19.375 $. La renda per capita de la població era de 16.930 $. Cap de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harpster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harpster». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Benet Traver i Garcia

Benet Traver i Garcia (Vila-real, Plana Baixa, 27 de desembre de 1866 - 1933) fou un sacerdot, compositor i cronista valencià.
Cursà la segona ensenyança en l'Institut de Castelló i teologia, fins a ordenar-se de sacerdot, en els seminaris de València i Tortosa, estudiant la música amb Amancio Amorós, professor del del conservatori valencià. Fou cronista de Vila-real, mestre de capella i arxiver de l'arxiprestat de la mateixa capital i professor de cant pla del Seminari de València.
En el certamen escolar celebrat en aquella capital el 1897 fou premiada una composició seva; en el que tingué lloc dos anys més tard a Vila-real, amb motiu de la gran romeria a Sant Pasqual, foren premiats d'aquesta autor un himne i un motet a solo i cor, amb acompanyament d'orgue i orquestra, i, finalment, en un certamen celebrat a Roma aconseguí medalla d'argent per un magnificat a quatre veus i cor.
Entre les altres obres editades hi ha una missa a tres veus amb cors i a gran orquestra; un himne per a solos cor i orquestra; motets diversos; dues sonates per a orquestra; dues col·leccions de trisagis, a tres veus amb acompanyament d'orgue; una col·lecció d'avemarias; les sarsueles, La gruta de Lourdes i El pavo. A més de les seues creacions musicals, és autor d'una extensiua crònica Història de Vila-real (1909) i de Los músicos de la provincia de Castellón: ensayo bio-bibliográfico (1918), la seua obra més destacada.

## Bibliografia

* ↑ Enciclopedia universal ilustrada europeo-americana. volum 63 Toun - Traz. Madrid: Espasa-Calpe, 1975, p. 1567. ISBN 84-239-4563-4.
* ↑ Gimeno i Estornell, Vicent «L'Església parroquial de Sant Jaume Apòstol de Vila-real. 225 anys de la seua història 1779-2004». Font – Publicació d'investigació i estudis vila-realencs, 6, 01-05-2004, pàg. 11.
* ↑ Traver i García, Benet. Historia de Villarreal (en castellà). Establecimiento tipográfico de Juan Botella, 1909, p. xxv-562.
* ↑ «Benet Traver i Garcia». Gran Enciclopèdia de la Música. Barcelona: Grup Enciclopèdia Catalana.
# Iltazar

«Iltazar» té aquests significats:

## Biografies

* Iltazar Inak, Inak (primer ministre) de Khivà
* Iltazar Khan, kan de Khiva 1804-1806
# Sleepy Hollow (desambiguació)

«Sleepy Hollow» té aquests significats:
* Sleepy Hollow, pel·lícula de terror de 1999 dirigida per Tim Burton.
* Sleepy Hollow (Illinois)
* Sleepy Hollow (Nova York)
* Sleepy Hollow (Wyoming)
# Glina

Glina és una ciutat del centre de Croàcia que es troba al comtat de Sisak-Moslavina. El 2011 tenia 4.680 habitants. És documentada per primera vegada el 1205.

## Pobles

* Donje Taborište

## Referències

* ↑ «1. POPULATION BY AGE AND SEX, BY SETTLEMENTS, 2011 CENSUS» (en anglès). Institut Nacional d'Estadística de Croàcia. [Consulta: 3 octubre 2021].
* ↑ «Glina» (en croat). Proleksis enciklopedija. [Consulta: 3 octubre 2021].
# Écausseville

Écausseville és un municipi francès situat al departament de la Manche i a la regió de Normandia. L'any 2007 tenia 105 habitants.

## Demografia
### Població

El 2007 la població de fet d'Écausseville era de 105 persones. Hi havia 32 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 39 eren l'habitatge principal de la família, 6 eren segones residències i 1 estava desocupat. Tots els 45 habitatges eren cases. Dels 39 habitatges principals, 27 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 8 en tenien quatre i 27 en tenien cinc o més. 15 habitatges disposaven pel capbaix d'una plaça de pàrquing. A 21 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Écausseville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 8 |
| 0 | 75 a 79 | 0 |
| 8 | 70 a 74 | 0 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 4 |
| 8 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 4 |
| 0 | 25 a 29 | 8 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 60 persones, 43 eren actives i 17 eren inactives. De les 43 persones actives 35 estaven ocupades (22 homes i 13 dones) i 8 estaven aturades (4 homes i 4 dones). De les 17 persones inactives 8 estaven jubilades, 7 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era un veterinari.
L'any 2000 a Écausseville hi havia 9 explotacions agrícoles que ocupaven un total de 492 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Écausseville a l'INSEE.
* Évolution et structure de la population Fitxa amb el detall de dades d'Écausseville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Rebollera (Erinyà)

La Rebollera és un antic bosc de roures rebolls del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble d'Erinyà.
Està situat a l'entorn del cim del Tossal dels Corbs, al nord-est d'Erinyà.
# Blossoms in the Dust

Blossoms in the Dust és una pel·lícula estatunidenca dirigida per Mervyn LeRoy, estrenada el 1941.

## Argument

Després de la dolorosa pèrdua del seu fill, Edna, una valenta dona de Texas, decideix crear un orfenat per ajudar els nens més desvalguts i necessitats d'ajuda; però els ciutadans més conservadors no veuran amb bons ulls la creació d'una institució d'acollida per a nens nascuts fora del matrimoni. Edna lluitarà incansablement per aconseguir legalitzar l'orfenat.

## Repartiment

* Greer Garson: Edna Kahly Gladney
* Walter Pidgeon: Samuel 'Sam' Gladney
* Felix Bressart: Doctor Max Breslar
* Marsha Hunt: Charlotte Kahly
* Fay Holden: Sra. Kahly
* Samuel S. Hinds: M. George Kahly
* Kathleen Howard: Sra. Sarah Keats
* George Lessey: M. Keats
* William Henry: Allan Keats
* Henry O'Neill: Jutge Hartford
* John Eldredge: Damon McPherson
* Clinton Rosemond: Zeke
* Theresa Harris: Cleo
* Cecil Cunningham: Sra. Gilworth
I, entre els actors que no surten als crèdits:
* Edith Evanson: Hilda
* Clarence Kolb: T.R. Cotton, senador de Texas
* Will Wright: Altre senador de Texas

## Al voltant de la pel·lícula

* La pel·lícula, treta de la història verdadera d'una puericultora, Edna Gladney, va tenir un gran èxit de públic i va propulsar Greer Garson com a gran estrella de la Metro-Goldwyn-Mayer. Serà durant cinc anys una de les deu estrelles més populars del box office.
* És la primera pel·lícula del tàndem Greer Garson/Walter Pidgeon que esdevindrà una de les parelles més famoses de la pantalla i de les més rendibles per a les arques de la MGM. Van fer vuit pel·lícules conjuntament, entre les quals Mrs. Miniver.

## Premis i nominacions
### Premis

* 1941. Oscar a la millor direcció artística per Cedric Gibbons, Urie McCleary, Edwin B. Willis

### Nominacions

* 1941. Oscar a la millor pel·lícula
* 1941. Oscar a la millor actriu per Greer Garson
* 1941. Oscar a la millor fotografia

## Referències

* 1 2 La fabulosa història de la Metro-Goldwyn-Mayer en 1714 pel·lícules, El Llibre de París, Odège, 1977, ISBN 2-245-00616-X,
* ↑ Life en Hollywood - Editions Time-Life
# Slender: The Eight Pages

Slender: The Eight Pages, també conegut com a Slender, és un videojoc per ordinador gratuït de terror creat el juny de 2012 com a versió beta per Microsoft Windows i Mac OS X, utilitzant el motor Unity. El joc és basat en el fòrum de creació Something Awful, Slenderman.
El 26 de març de 2013 es va llançar la seqüela del joc, anomenada Slender: The Arrival, disponible per a 10 dòlars.

## Història

Originalment es va crear en un fòrum un fil titulat 'creació d'imatges paranormals. La imatge de Slender és bastant tètrica. Amb un vestit negre i el cos de proporció prima i molt alt, pot estirar-se a proporcions inhumanes per atrapar a les seves preses.

## Referències

* ↑ Tom Hatfield. «Slender Man game released, scare the hell out of yourself for free». PCGamer, 05-07-2012. [Consulta: 8 juliol 2012].
* ↑ «Official website FAQ». Slender Arrival. [Consulta: 16 febrer 2012].

## Enllaços externs

* Official Slender: The Eight Pages website
* Slender: The Eight Pages website Arxivat 2014-02-09 a Wayback Machine.
# Comarca de Tábara

Comarca de Tábara és una comarca de la província de Zamora situada geogràficament al centre-oest de la província, en la zona de transició entre Aliste i Tierra de Campos, raó per la qual alguns geògrafs la situen dins les comarques d'Aliste o a la Tierra de Alba. Els límits geogràfics els marquen al nord la Sierra de la Culebra, a l'oest el riu Aliste, al sud l'embassament de Ricobayo i a l'est el riu Esla. Limita al nord amb la comarca de Benavente y Los Valles i La Carballeda, al sud amb Tierra de Alba, a l'oest amb Aliste i a l'est amb Tierra de Campos i Tierra del Pan.
La forta emigració ha deixat gairebé despoblada des de la dècada dels seixanta. Els corrents migratoris es van produir especialment cap al País Basc, Astúries, Catalunya, Madrid i el centre d'Europa. Així, de 6.046 habitants que tenia el 1970, baixà a 4.710 el 1981 i a 3.719 el 1991.

## Municipis

* Losacio
* Tábara
* Ferreras de Arriba
* Ferreruela
* Faramontanos de Tábara
* Moreruela de Tábara
* Pozuelo de Tábara

## Enllaços externs

* Web amb informació de la comarca Arxivat 2009-01-24 a Wayback Machine.
# Frémeréville-sous-les-Côtes

Frémeréville-sous-les-Côtes és un municipi francès situat al departament del Mosa i a la regió del Gran Est. L'any 2007 tenia 98 habitants.

## Demografia
### Població

El 2007 la població de fet de Frémeréville-sous-les-Côtes era de 98 persones. Hi havia 40 famílies, de les quals 8 eren unipersonals (8 homes vivint sols), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 39 eren l'habitatge principal de la família, 9 eren segones residències i 7 estaven desocupats. 45 eren cases i 9 eren apartaments. Dels 39 habitatges principals, 29 estaven ocupats pels seus propietaris i 10 estaven llogats i ocupats pels llogaters; 1 tenia dues cambres, 4 en tenien tres, 11 en tenien quatre i 23 en tenien cinc o més. 32 habitatges disposaven pel capbaix d'una plaça de pàrquing. A 20 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Frémeréville-sous-les-Côtes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 8 |
| 8 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 62 persones, 46 eren actives i 16 eren inactives. De les 46 persones actives 45 estaven ocupades (26 homes i 19 dones) i 1 aturada (1 home). De les 16 persones inactives 4 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de construcció, 2 d'empreses de comerç i reparació d'automòbils i 1 d'una empresa de serveis.
Dels 2 establiments de servei als particulars que hi havia el 2009, 1 era un guixaire pintor i 1 empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Frémeréville-sous-les-Côtes a l'INSEE.
* Évolution et structure de la population Fitxa amb el detall de dades de Frémeréville-sous-les-Côtes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Recompensa del Trabajo

La Recompensa del Trabajo fou una societat socialista creada el 1901 a Llucmajor, Mallorca, per a la defensa dels obrers del calçat llucmajorers.
Aquesta societat, que tingué com a principals dirigents als socialistes Miquel Monserrat Parets i, el seu germà, Joan Monserrat Parets, a més de la defensa dels sabaters, funcionà com a incubadora de dues importants cooperatives a Llucmajor: "La Nueva Vida" de consum el 1907 i "La Hormiga" de producció de sabates el 1930; de la societat "Unión Campesina y Agrícola", de l'Agrupació Socialista de Llucmajor el 1905 i de l'escola dels socialistes de Llucmajor el 1909.

## Referències

* ↑ «La Recompensa del Trabajo». Gran Enciclopèdia Catalana. Barcelona: Grup Enciclopèdia Catalana.
* ↑ Garcerán, R «La esculea de los socialistas de Llucmajor, 1909-1015». Educació i Cultura, 12, 1999, pàg. 87-101.